  Майя Бывальцева 2-тӥ тулыспалэ Удмуртиын эшшо 91 адямилэсь коронавирус инфекциез шараязы. Со сярысь элькунысь оперативной штаб ивортӥз. Выль черламъёс пӧлын 14 аресозь куинь пиналъёс но 65 ареслэсь бадӟым 25 адямиос Диагноззы Ижкарын 31 улӥсьёслэн зэмаз, Сарапулын – 14, Балезино ёросын – 11, Глазкарын – укмыс, Шаркан ёросын – куать, Алнаш, Грак ёросъёсын – быдэн ньыль, Можгаын – куинь, Кизнер, Якшур-Бӧдья ёросъёсын – быдэн кык, Вавож, Вотка, Дэри, Можга, Сарапул ёросъёсын – быдэн одӥг. 122 адями висёнэз вормиз. Куинь мурт кулӥз. Кышномуртлы 69 арес вал, воргоронъёслы – 65 но 81 арес Туннэ нуналлы Удмуртиын выль коронавирус инфекциен черлан 25 сюрс 844 учыр лабораториосын зэматэмын. 22 сюрс 263 адями йӧназ, 339 мурт кулӥз. Та дыре 132 висисьёслэн тазалыксы секыт лыдъяське. Элькунын выль коронавирус инфекцилы 826 сюрс 24 эскеронъёс ортчытӥзы, берло нуналскын – 1 сюрс 438. 2-тӥ тулыспаллы Удмуртиын 5 сюрс 190 адями коронавируслы пумит прививка пуктӥз. Со пӧлысь 814 мурт кыкетӥ компонентсэ басьтӥз ни. Тодэ вайытом, Удмуртие коронавируслэсь эшшо 24 сюрс доза пала вакцина вуиз.  Тегъёс: Тазалык Ижкар висён Удмуртия коронавирус  